པདེ་བ་ཅན་དུ་སྐྱེ་བའི་སྨོན་ལམ་དག་ཞིང་བགྲོད་པའི་ཐེམ་སྐས་ཞེས་བྱ་བ་བཞུགས་སོ།།

བསླུ་མེད་དཀོན་མཆོག་གསུམ་གྱི་ངོ་བོ་ཉིད།།ངན་སོང་འཇིགས་ལས་སྒྲོལ་བའི་དཔའ་བོ་སྟེ།།དག་པའི་ཞིང་དུ་འཁྲིད་པའི་དེད
དཔོན་མཆོཆོ་།།མགོན་པོ་འོད་དཔག་མེད་ལ་ཕྱག་འཚལ་འོ།།ལྷ་མེའི་བླ་མ་འདྲེན་པ་འོད་དཔག་མེད།།འཁོར་དང་གཅས་པས་བརྩེ་བས་ཉེར
དགོངས་ཏེ།།བདག་གི་ཡིད་ལ་ཇི་ལྟར་སྨོན་པའི་དོན།།མ་ལུས་གེགས་མེད་འགྲུབ་པར་བྱིན་གྱིས་རློབས།།བདག་དང་ནམ་མཁའི་མཐའ་དང་།
མཉམ་པའི་སེམས་ཅན་ཐམས་ཅད་ཀྱིས་ཐོག་མ་མེད་པའི་དུས་ནས་སྦྱིན་པ་དང་།།ཚུལ་ཁྲིམས་དང་།བསྒོམ་པ་ལས་བྱང་བའི་དགེ་བའི་རྩ་བ་རང་།

གིས་བགྱིས་པ་དང་།བགྱིད་དུ་བསྩལ་བ་དང་།བགྱིད་པ་ལ་རྗེས་སུ་ཡི་རང་བའི་དགེ་བའི་རྩ་བ་ཇི་སྙེད་ཅིག་མཆིས་པ་ཐམས་ཅད
དང་།།ཁྱད་པར་བདག་གིས་ཚེ་འདིར་བླ་མ་དང་དཀོན་མཆོག་མཆོད་པ།ཡི་དམ་གྱི་ལྷའི་སྒོམ་བཟླས།ཕྱག་མཆོད་གསོལ་འདེ་བས་སོགས
རྣམ་དཀར་གྱི་དགེ་ཚོགས་བགྱིས་པ་རྣམས་དང་།བྱེ་བྲག་ཏུ་མགོན་པོ།འོད་དང་ག་མེད་འཁོར་དང་བཅས་པ་བསོད་ནམས་ཀྱི་ཞིང་དུ་སྤྱན་དྲངས་ནས།
ཕྱག་འཚལ་མཆོད་འབུ་ལ་སོགས་ཡན་ལག་བདུན་གྱི་དགེ་ཚོགས་རླབས་པོ་ཆེ་བསྐྲུན་པའི་མཐུ་ལ་བརྟེན་ནས།བདག་འཆི་བིའི་དུས་ལ་ཉེ་བ

བབ་པ་ན་རྣམ་འདྲེན་སྟོབས་བཅུ་མངའ་བ་རྒྱལ་བ་འོད་དཔག་མེད་རྒྱལ་སྲས་རྒྱ་མཚོའི་འཁོར་དང་བཅས་པ་མདུན་གྱི་ནམ་མཁར་བྱོན་ནས་དགྱེས་པའི་འཛུམ་ཞལ་མངོན་སུམ་དུ་བསྟན་ཏེ།འཇིགས་པ
མེད་པའི་ཚངས་པའི་དབྱངས་ཀྱིས།བུ་བུ་འཁོར་བའི་འཆིང་ཐག་ལུས་ལོངས་སྤྱོད།གཉེན་བཤེས་སོགས་ཚེ་འདིའི་ཕུན་ཚོགས་ཐམས་ཅད་ལ་ཞེན་པ་སྤང་ཞིང་།འཁྲུལ་སྣང་ཟ་ཟིའི་རྗེས་སུ་མི
འབྲང་བར་ངའི་སྐུ་དང་།བདེ་བ་ཅན་གྱི་ཞིང་གི་བཀོད་པ་ཡིད་ལ་གྱིས་ལ་དག་པའི་ཞིང་དུ་ཤོག་ཅིག་ཅེས་པརྩེ་བའི་གསུང་གིས་དབུགས་འབྱིན་པར་གྱུར་ཅིག།དེའི་སྟོབས་ཀྱིས་གནད་གཅོད་ཀྱི་སྡུག
བསྔལ་ཕྲ་མོ་ཙམ་ཡང་མེད་པར་དགེ་བའི་བསམ་པ་ཁྱད་པར་ཅན་གྱི་ངང་ནས་ཤི་འཕོས་ཏེ་བདེ་བ་ཅན་གྱི་ཞིང་དུ་རིན་པོ་ཆེའི་པདྨ་ལས་རྫུས་ཏེ་སྐྱེ་བ་ལེན་པར་གྱུར་ཅིག།སྐྱེས་མ་ཐག་ཏུ་མགོན་པོ་འདི
དཔག་མེད་ཀྱི་སྐུ་ལས་འོད་ཟེར་གྱི་སྣང་བ་ཕྱུང་བས་པདྨ་ཁ་ཕྱེ་སྟེ།རྒྱལ་བའི་སྐུ་མཆོག་བྱུ་རུའི་ལྷུན་པོ་ལ་ཉི་མ་འབུམ་གྱིས་འཁྱུད་པ་ལྟ་བུ་མཚན་དཔེས་བརྒྱན་ཅིང་གཟི་འོད་འབར་བ་མིག་གི་བདུད་རྩིང
གྱུར་ཏེ་དགའ་བ་དང་།དད་པའི་ཤུགས་ཕན་ཚུནི་འགྲན་པ་བཞིན་དུ་འཕེལ་བར་གྱུར་ཅིག།དེ་ན་བཞུགས་པ་བྱང་ཆུབ་སེམས་དཔའ་སྤྱན་ངས་གཟིགས་དང་།མཐུ་ཆེན་ཐོབ་ལ་སོགས་པའི

རྒྱལ་སྲས་བདག་ཉིད་ཆེན་པོ་རྣམས་ཀྱི་ཞབས་ལ་ཡང་ཕྱག་འཚལ་ཞིང་།དེ་དག་ཐམས་ཅད་ཀྱིས་ཀྱང་བརྩེ་བས་རྗེས་སུ་འཛིན་པར་གྱུར་ཅིག།དེ་ནས་ཀུན་ཏུ་བཟང་པོའི་མཆོད་པའི་སྤྲིན་
ཕུང་བསམ་གྱིས་མི་ཁྱབ་པ་སྤྲུལ་ཏེ་རྒྱལ་བ་སྲས་བཅས་ཐམས་ཅད་མཉེས་པར་བྱེད་པར་གྱུར་ཅིག།དེ་དག་གིས་གདམས་པ་དང་རྗེས་སུ་བསྟན་པ་ལ་བརྟེན་ནས་རིས་སུ་མ་ཆད་པའི་མ་རྒན་སེམས
ཅན་ཐམས་ཅད་ལ་བྱམས་པ་དང་སྙིང་རྗེ་ཤུགས་དྲག་གིས་རྒྱུད་བསྐུལ་ཞིང་།རྒྱལ་བའི་ཡོན་ཏན་མཐོང་བས་ཡིད་དྲངས་ཏེ་བླ་ན་མེད་པའི་བྱང་ཆུབ་མཆོག་ཏུ་སེམས་བསྐྱེད་པར་གྱུར་ཅིག།སེམས
བསྐྱེད་ནས་ཀྱང་རྒྱལ་སྲས་ཀྱི་སྤྱོད་པ་ལ་སློབ་པའི་ཕྱིར་དུ་ཐོགས་པ་མེད་པའི་རྫུ་འཕྲུལ་གྱིས་སངས་རྒྱས་ཀྱི་ཞིང་ཁམས་རབ་འབྱམས་སུ་བགྲོད་ནས།ཟབ་པ་དང་གྱ་ཆེ་བའི་ཆོས་ཚུལ་ཟད་མི་ཤེས་པ་ནོད
པར་གྱུར་ཅིག།དེ་དག་གི་དོན་ཐོས་བསམ་གྱི་ཤེས་རབ་ཀྱིས་མ་ཚང་བ་མེད་པར་གཏན་ལ་ཕབ་སྟེ།ཐེག་པ་གསུམ་གྱི་ལམ་གྱི་དབྱེ་བ་ཤེས་ཤིང་སྲིད་ཞིའི་མཐའ་གཉིས་དང་བྲལ་བའི་ཐེག་པ་ཆེན
པོའི་ཐབས་མཁས་ཀྱི་ཉེ་ལམ་ལ་མཁས་པར་བྱེད་པར་གྱུར་ཅིག།དེ་ནས་བསྒོམས་པ་ལས་བྱུང་བའི་ཤེས་རབ་ཞི་གནས་དང་ལྷག་མཐོང་ཟུང་དུ་འབྲེལ་པའི་སྒོ་ནས་ཐེག་པ་གསུམ་གྱི་རྟོགས་རིགས་མ

ལུས་པ་ལ་བསླབས་ནས་སྦྱོར་བ་བཞིས་བསྡུས་པའི་རྒྱལ་བའི་སྲས་ཀྱི་ས་ལམ་གྱི་བགྲོད་པ་མ་ལུས་པ་མཐར་ཕྱིན་ནས་བླ་མེད་སྐུ་བཞིའི་གོ་འཕང་བདེ་བླག་ཏུ་ཐོབ་པར་གྱུར་ཅིག།གལ་ཏེ་སྐྱེ་བ་གཞན
གྱིས་པར་མ་ཆོད་པར་དག་པའི་ཞིང་དུ་སྐྱེ་བར་མ་ནུས་ན།ད་ལ་འབྱོར་ཚང་བའི་རྟེན་གཟང་བརྒྱུད་མར་ཐོབ་ཅིང་།རྒྱལ་བ་འོད་དཔག་མེད་ཀྱིས་དགེ་བའི་གཤེས་གཉེན་མཛད་དེ།གསུང་གི
གདུད་རྩི་ལ་ངོམས་མེད་དུ་ལོངས་སྤྱད་དེ་ས་ལམ་གྱི་རྟོགས་པ་མ་ལུས་པ་ཡོངས་སུ་རྫོགས་ཏེ་མཐའ་ཡས་པའི་འགྲོ་བ་ཐམས་ཅད་སྨིན་གྲོལ་ལ་འགོད་ནུས་པར་གྱུར་ཅིག།དགེ་བའི་རྩ་བ་འདིས་མཚོན
རང་གཞན་གྱི་དགེ་རྩ་ཐམས་ཅད་ཁོང་ཁྲོ་དང་ལོག་ལྷ་སོགས་ཀྱི་སྐྱོན་གྱིས་མི་འཇོམས་ཤིང་།འབྲས་བུ་དམན་པ་འཁོར་བར་འཆིང་བྱེད་ཀྱི་རྙེད་བཀུར་སྙན་གྲགས་སོགས་ཀྱི་རྒྱང་ཅུང་ཟད་ཙམ་ཡང
མི་འགྱུར་བང་རྒྱལ་སྲས་ཆེན་པོ་འཇམ་དཔལ་དང་།ཀུན་ཏུ་གཟང་པོ་སོགས་ཀྱིས་ཇི་ལྟར་སྨོན་པའི་འབྲས་བུ་དེ་དང་།དེ་དག་འགྲུབ་པའི་རྒྱུར་གྱུར་ཅག།ཤཱཀྱའི་དབང་གོ་འདྲེན་པ་འོད་དཔག
མེད།།མི་ཕམ་འཇམ་དབྱངས་གསང་བདག་སྤྱན་རས་གཟིགས།།བདེར་གཤེགས་འཁོར་བཅས་རྟེན་འབྲེལ་མི་བསླུ་བའི།།གདེན་པས་སྨོན་ལམ་ཇི་བཏབ་མྱེར་འགྲུབ་ཤོག།ཅེས་བདེ་བ་ཅན

དུ་སྐྱེ་བའི་སྨོན་ལམ་དག་ཞིང་བགྲོད་པའི་ཐེམ་སྐས་ཞེས་བྱ་བ་འདི་ནི་དད་གཏོང་ཕུན་སུམ་ཚོགས་པའི་སྦྱིན་བདག་བློ་བཟང་རྒྱ་མཚོ་ཞེས་བྱ་བས་ལྷ་དང་བཅས་ཡང་དང་ཡང་དུ་བསྐུལ་བའི་ངོར་སྤྲད།།
བཙུན་བློ་བཟང་ལུང་རིགས་རྒྱ་མཚོས་དབེན་གནས་བཀྲ་ཤིས་ཆོས་རྫོང་ནས་བྲེས་པའོ།།།